ભરૂચ નજીક નેત્રંગ પાસે ફૂલવાડી ચોકડી નજીક મહારાષ્ટ્ર પરિવહનની બસ અને ટ્રક વચ્ચે જોરદાર ધડાકા સાથે અકસ્માત થતાં છ વ્યક્તિના ઘટનાસ્થળે જ મોત થયા હતા જ્યારે ૨૦થી વધુ જણાને ગંભીર ઈજાઓ પહોંચતાં તમામને સુરતની હોસ્પિટલમાં ખસેડવામાં અાવ્યા છે. પોરબંદર-હર્ષદ રોડ પર વિસાવાડા ગામ પાસે ટ્રક અને બાઈક વચ્ચે અકસ્માત સર્જાતાં ભીમારાજસિંહ કેસવાળા અને રૂપસિંહ રાઠવા નામની બે વ્યક્તિનાં ઘટનાસ્થળે જ મોત થયા હતા. પોલીસે અા અંગે અકસ્માતે મોતના ગુના દાખલ કરી અાગળની તપાસ શરૂ કરી છે.